ADRAN A: CYCHWYN

|  |  |  |
| --- | --- | --- |
| **1** | Agorwch porwr y we a theipiwch *torf.llyfrgell.cymru* yn y bar cyfeiriad, yna gwasgwch **Enter**.  ano  Mae’r Llyfrgell Genedlaethol yn eich annog i ddefnyddio fersiwn diweddar o borwr gwe modern fel [Firefox](https://www.mozilla.org/cy/firefox/new/), [Chrome](https://www.google.com/chrome/) neu Safari pan yn cyfrannu i’r llwyfan yma. | C:\Users\staff\Documents\New Files\Kyffin\Screen shots Cym\Screen shot URL.PNG |
| **2** | Ar y dudalen **Hafan** mi welwch fanylion am pob prosiect sydd ar y wefan.  Dewiswch **Llyfrau Ffoto**, yna **Mwy am y Prosiect**, yna **Cychwyn**.  Dewiswch un o’r llyfrau ffoto. |  |
| **3** | Cyn cychwyn cyfrannu:  Os ydych yn ymweld â’r safle am y tro cyntaf bydd angen i chi gofrestru trwy glicio ar y ddolen **Cofrestru** yng nghornel dde uchaf y sgrin, yna dilyn y cyfarwyddiadau ar y sgrin nesaf i greu cyfrif.  Os ydych yn dychwelyd i’r safle, medrwch gychwyn ar y gwaith yn syth trwy glicio ar **Mewngofnodi** a nodi manylion eich cyfrif. | C:\Users\staff\Documents\New Files\Kyffin\Screen shots Cym\Screen shot mewngofnodi.PNG |
| **4** | Ar y dudalen nesaf medrwch ddewis pa ffoto yr hoffech ei anodi trwy glicio ar y ffoto neu, os ydych yn dychwelyd i’r safle, medrwch barhau gyda ffoto rydych eisoes wedi cychwyn ei anodi.  Mae’r cylch yng nghornel dde isaf y ffoto yn dynodi ei statws:   * Mae’r cylch gwyrdd yn dynodi bod anodiadau ar gyfer y ffoto yma wedi eu cwblhau; * Mae’r cylch melyn yn dynodi bod rhywun wedi cychwyn anodi’r ffoto yma, ond nid yw wedi ei gwblhau; * Os nad oes cylch o dan y ffoto, nid oes gwaith wedi cychwyn ar y ffoto yma. |  |

Os ydych am weithio ar ffoto sydd heb ei anodi ewch i **Adran B**.

Os ydych am olygu ffoto sydd eisoes wedi ei anodi yn rhannol ewch i **Adran C**.

ADRAN B: ANODI FFOTO AM Y TRO CYNTAF

|  |  |  |
| --- | --- | --- |
| 1 | Cliciwch ar y ffoto yr hoffech ei  anodi.  Dewiswch un o’r tasgau. Medrwch  hofran ar y marciau cwestiwn am  ganllawiau. | Medrwch ddefnyddio’r arwyddion  ‘**+**’ a ‘**-**‘ neu’r olwyn ar eich  llygoden i sgrolio i mewn ac allan. |
| 2 |  | **Y ffoto cyfan:**  Dewiswch y ‘math o dudalen’ o’r rhestr.  Llusgwch y blwch coch ar draws ac addaswch ei faint fel ei fod yn amlinellu y ffoto rydych am ei ddisgrifio. Cliciwch ‘Cadw’ o dan y blwch.  Nodwch yn y blychau testun ar y dde y gwybodaeth a welwch ar, neu o gwmpas, y ffoto. Mae cyfle i nodi:   * Capsiwn neu destun; * Y dyddiad y tynnwyd y ffoto; * Lleoliad y ffoto (medrwch nodi’r wlad yn unig os nad oes mwy o fanylion).   Sylwer nad yw pob ffoto yn cynnwys gwybodaeth.  Pan fyddwch wedi gorffen, cliciwch ar **Nesaf** > ac yna ar y botwm coch **Cadw**.  Os oes mwy nag un ffoto ar y dudalen, cliciwch ar “Parhau i anodi’r eitem yma” gan ail-adrodd y camau uchod.  Mae angen disgrifio pob ffoto sydd ar y dudalen. |
| 3 | **Tagio elfennau o fewn y ffoto:**  Llusgwch y blwch coch ac addaswch ei faint fel ei fod yn amlinellu gwrthrych neu elfen o fewn y ffoto. Cliciwch ‘Cadw’ o dan y blwch.  Cychwynwch deipio eich tag. Bydd y system yn cynnig tagiau – dewiswch y tag mwyaf addas o’r rhestr.  Pan fyddwch wedi gorffen, cliciwch ar **Nesaf** > ac yna ar y botwm coch **Cadw**.  I dagio mwy o elfennau o fewn y ffoto, cliciwch ar “Parhau i anodi’r eitem yma” gan ail-adrodd y camau uchod.  Mae angen tagio pob elfen sydd i’w weld yn y ffoto. |  |
| 4 | **Cwblhau:**  Pan fyddwch wedi gorffen cofnodi pob elfen o fewn y ffoto, cliciwch y botwm ar y dde ar waelod y sgrin – **Wedi ei gwblhau** - i ddynodi bod y dudalen wedi ei chwblhau.  Bydd hyn yn newid ei statws i wyrdd (**Wedi ei gwblhau**). |  |
| 5 | **Gweld yr anodiadau:**  Mae’r anodiadau yn cael eu harddangos fel bawdluniau yn union islaw’r ffoto. |  |
| **6** | **Symud i’r ffoto nesaf:**  Cliciwch ar **y llun nesaf** yn y gornel dde uwchben y ffoto i symud ymlaen i’r ffoto nesaf. |  |

ADARN C: GOLYGU EITEM SYDD EISOES WEDI EI ANODI YN RHANNOL

|  |  |  |
| --- | --- | --- |
| **1** | Os ydych am:   1. Olygu eich anodiadau a dychwelyd at ffoto rydych eisoes wedi cychwyn ei dagio; neu 2. Olygu tagiau sydd wedi eu cychwyn gan eraill ond sydd heb eu cwblhau;   Yn gyntaf bydd angen i chi glicio ar y ffoto i’ch tywys i’r dudalen anodi. |  |
| **2** | Islaw’r ddelwedd fe welwch fawdluniau sy’n cynrychioli’r anodiadau sydd eisoes wedi eu creu. Cliciwch ar yr anodiadau er mwyn i chi fedru darllen y tagiau (ar ochr dde y dudalen). Os oes angen golygu’r tagiau, cliciwch ar **This page needs more work**, yna **Mark page as incomplete** a bydd deialog newydd yn ymddangos gyda botwm < **Golygu**.    Cliciwch ar y botwm yma i olygu’r tagiau, yna cliciwch **Nesaf >** ac yna’r botwm coch **Cadw** pan fyddwch wedi gorffen.  Os byddwch yn gorffen tagio pob elfen o fewn y ffoto medrwch ddefnyddio’r botwm ar y dde ar waelod y sgrin i ddynodi bod y dudalen **wedi ei chwblhau**, fel yng ngham 4 yn Adran B. |  |
| **3** | Os na fedrwch weld y ffoto yn glir am fod nifer o flychau anodi ar hyd y ffoto, cliciwch y botwm togl yng nghornel uchaf chwith y ffoto – bydd hyn yn cuddio’r blychau o’r glowg. |  |