ADRAN A: CYCHWYN

|  |  |  |
| --- | --- | --- |
| 1 | Agorwch porwr y we a theipiwch [crowd.library.wales](https://crowd.library.wales/) yn y bar cyfeiriad, yna gwasgwch **Enter**.    Byddai’r Llyfrgell Genedlaethol yn eich annog i ddefnyddio fersiwn diweddar o borwr gwe modern fel [Firefox](https://www.mozilla.org/en-GB/firefox/new/) neu [Chrome](https://www.google.com/chrome/browser/desktop/index.html) pan yn cyfrannu i’r llwyfan yma. |  |
| 2 | Os ydych yn ymweld â’r safle am y tro cyntaf bydd angen i chi gofrestru trwy glicio ar y ddolen **Cofrestru** yng nghornel dde uchaf y sgrin, yna dilyn y cyfarwyddiadau ar y sgrin nesaf i greu cyfrif.  Os ydych yn dychwelyd i’r safle, medrwch gychwyn ar y gwaith yn syth trwy glicio ar **Mewngofnodwch** a nodi manylion eich cyfrif. |  |
| 3 | Gan eich bod yn barod nawr i gyfrannu i’r casgliad gwasgwch **Cychwyn** gan ddewis un o’r casgliadau, yna clicio ar **Gweld y casgliad cyfan**. |  |
| 4 | Ar y dudalen nesaf medrwch ddewis pa eitem yr hoffech ei anodi neu, os ydych yn dychwelyd i’r safle, medrwch barhau gydag eitem rydych eisoes wedi cychwyn ei anodi.  Mae’r lliw o dan yr eitem yn dynodi ei statws:   * Mae’r sgwar bach coch a’r bar llwyd ar y gwaelod yn dynodi nad oes unrhywun wedi gweithio ar y ddelwedd yma; * Mae’r bar oren hanner ffordd yn groes i’r gwaelod yn dynodi bod rhywun wedi cychwyn anodi’r ddelwedd yma, ond nid yw wedi ei gwblhau; * Os yw’r bar ar draws gwaelod y ddelwedd yn wyrdd, yna mae anodiadau y ddelwedd yma wedi eu cwblhau. |  |

Os ydych am olygu eitem sydd heb anodiadau (sgwar coch) ewch i Adran B.

Os ydych am olygu eitem sydd eisoes wedi ei anodi yn rhannol (bar oren) ewch i Adran C.

ADRAN B: ANODI EITEM AM Y TRO CYNTAF

|  |  |  |  |  |
| --- | --- | --- | --- | --- |
| 1 | Cliciwch ar ddelwedd yr eitem yr hoffech ei anodi. Cyn y medrwch gychwyn gweithio ar yr eitem bydd angen i chi nodi pa fath o eitem yw hwn. | | | |
| 2 | Medrwch ddefnyddio’r arwyddion ‘**+**’ a ‘**-**‘ neu’r olwyn ar eich llygoden i sgrolio i mewn ac allan. Medrwch hofran ar y marciau cwestiwn am ganllawiau.  Ffurflen binc yw hon gyda’r rhif **R.-43**.  Pan ddewiswch yr opsiwn yma gofynir i chi ddewis p’un ai’r tudalen cyntaf neu ail yw hwn, ar sail y pennawd.  Mae’r ffurflen yma yn cynnwys y geiriau **Notice of Appeal**, ac mae’r testun yn esbonio y dylid felly ddewis **Tudalen 1**. |  | | |
|  |
| 3 | Defnyddiwch y ffwythiant i swmio i mewn ac allan o’r ddelwedd, gan lenwi cymaint o wybodaeth ag y medrwch yn y meysydd ar ochr dde y ffurflen.  Teipiwch dros y calendar dyddiadau yn y fformat yma: DD/MM/BBBB  Pan fyddwch wedi gorffen cliciwch ar **Nesaf** > ac yna ar y botwm **Arbed** o dan y ddelwedd. | |  | |
| 4 | Ar ôl pwyso **Arbed** medrwch hefyd **Lyfrnodi** y dudalen trwy wasgu’r botwm ar waelod ochr dde y sgrin. Medrwch weld eich dewisiadau llyfrnodi trwy glicio ar eich enw yn y gornel uchaf ar ochr dde y sgrin – dyma’r ffordd mwyaf hwylus i ddod o hyd i ddogfenau rydych eisoes wedi eu hanodi.  Os byddwch yn gorffen anodi eitem cyfan medrwch ddefnyddio’r botwm ar waelod ochr dde y sgrin i ddynodi bod y dudalen wedi ei gwblhau.  Bydd hyn yn newid ei statws i wyrdd (wedi ei gwblhau).  Sgroliwch i’r carwsel ar waelod y sgrin i ddewis y cofnod nesaf i’w anodi. | | |  |

ADARN C: GOLYGU EITEM SYDD EISOES WEDI EI ANODI YN RHANNOL

|  |  |  |  |
| --- | --- | --- | --- |
| 1 | Mae delweddau sydd â bar oren yn groes i’w gwaelod wedi eu anodi yn rhannol. Medrwch weithio ar y math yma o ddelwedd trwy:   1. Olygu eich anodiadau a dychwelyd at ddelwedd rydych eisoes wedi cychwyn ei anodi; 2. Olygu anodiadau sydd wedi eu cychwyn gan eraill ond sydd heb eu cwblhau; 3. Ychwanegu anodiadau newydd i ddelweddau sydd eisoes wedi eu hanodi yn rhannol.   Yn gyntaf bydd angen i chi glicio ar y ddelwedd i’ch tywys i’r dudalen anodi. | |  |
| 2 | Islaw’r ddelwedd fe welwch ‘thumbnails’ sy’n cynrychioli’r anodiadau sydd eisoes wedi eu creu. Os hoffech olygu un o’r rhain, cliciwch ar yr anodiad a bydd deialog newydd yn ymddangos gyda botwm < **Golygu**.    Cliciwch ar y botwm yma i olygu’r anodiad, yna cliciwch **Nesaf >** ac yna **Arbed** pan fyddwch wedi gorffen.  Os byddwch yn gorffen anodi eitem cyfan medrwch ddefnyddio’r botwm ar waelod ochr dde y sgrin i ddynodi bod y tudalen wedi ei gwblhau, fel a welir yng ngham 4 yn Adran B. |  | |
| 3 | Os hoffech ychwanegu anodiad newydd yna dilynwch y camau a amlinellir yn **Adran B: Anodi eitem am y tro cyntaf.** | | |